open-index/open-wikipedia-markdown huggingface dataset:
ซาปาร์มือรัต นือยาซอว์

**ซาปาร์มือรัต อาตาเยวิช นือยาซอว์** (, Cyrillic: Сапармырат Атаевич Ныязов; Saparmurat Atayevich Niyazov 19 กุมภาพันธ์ 1940&nbsp;– 21 ธันวาคม 2006) หรือรู้จักในนาม **ตืร์กเมนบาชือ** (Türkmenbaşy / Түркменбашы; ผู้นำแห่งเติร์กเมนิสถาน) หรือ **เบยิกตืร์กเมนบาชือ** (Beýik Türkmenbaşy / Бейик Түркменбашы; ผู้นำผู้ยิ่งใหญ่แห่งเติร์กเมนิสถาน) เป็นนักการเมืองชาวเติร์กเมนผู้ดำรงตำแหน่งผู้นำแห่งเติร์กเมนิสถานตั้งแต่ปี 1985 ถึงปี 2006 ที่ซึ่งเขาเสียชีวิต เขาเป็นเลขาธิการคนแรกของพรรคคอมมิวนิสต์เติร์กเมน ตั้งแต่ปี 1985 ถึงปี 1991 และมีส่วนช่วยสนับสนุนในความพยายามรัฐประหารโซเวียต 1991 เขาปกครองประเทศเติร์กเมนิสถานเป็นเวลาอีก 15 ปี ภายหลังเติร์กเมนสิถานได้รับเอกราชจากสหภาพโซเวียตในปี 1991

สื่อเติร์กเมนิสถานนิยมเรียกขานเขาด้วยชื่อ "ฯพณฯ ท่าน ซาปาร์มือรัต ตืร์กเมนบาชือ ประธานาธิบดีแห่งเติร์กเมนิสถาน หัวหน้าคณะรัฐมนตรี" คำเรียกชื่อตนเองที่เขาแต่งตั้งให้ตนเอง **ตืร์กเมนบาชือ** (Türkmenbaşy) แปลว่า *ประมุขแห่งเติร์กเมน* อันหมายถึงตำแหน่งของเขาในฐานะผู้ก่อตั้งและประธานของสมาคมชาวเติร์กเมนทั้งปวงแห่งโลก ในปี 1999 รัฐสภาเติร์กเมนิสถานได้ประกาศให้นือยาโซว์เป็นประธานาธิบดีตลอดกาลของเติร์กเมนิสถาน

ในสมัยการปกครองของเขา เขาเป็นเผด็จการที่เบ็ดเสร็จและกดขี่ข่มเหงประชานมากที่สุดคนหนึ่งของโลก เขาสร้างลัทธิบูชาตัวเขาเองและสร้างบุคลิกที่เป็นพิศดารไปทั่วประเทศ เช่น การเปลี่ยนชื่อเดือนและสัปดาห์ในประเทศเติร์กเมนิสถานให้เป็นไปตามอัตชีวประวัติของเขา *[[รูห์นามา]]* เขาให้การอ่าน *รูห์นามา* เป็นเรื่องบังคับต้องทำในโรงเรียน มหาวิทยาลัย และหน่วยงานรัฐบาล เจ้าหน้าที่รัฐใหม่จะต้องถูกทดสอบเกี่ยวกับหนังสือเล่มนี้ระหว่างการสัมภาษณ์งานและในข้อสอบ รวมถึงมีการสอบเกี่ยวกับหนังสือเล่มนี้ปรากฏในการสอบใบขับขี่ด้วย เมื่อปี 2005 เขาสั่งปิดห้องสมุดและโรงพยาบาลในพื้นที่ชนบททั้งหมดนอกเมืองหลวง อาชกาบัต ทั้ง ๆ ที่ในขณะนั้นประชากรเกินครึ่งหนึ่งของประเทศอาศัยในพื้นที่ชนบท เพื่อว่า "ถ้าใครป่วย ก็ให้เข้ามาที่อาชกาบัต" ในสมัยการปกครองของเขา เติร์กเมนสิถานมีการคาดการณ์ชีวิตต่ำที่สุดในเอเชียกลาง องค์กรสิทธิมนุษยชนจากลอนดอน กลอบอล วิทเนสส์ รายงานว่าเงินภายใต้การควบคุมของนือยาโซว์และที่เชามีอยู่ในต่างประเทศอาจมากเกิน 3 พันล้าน US$3 ในจำนวนนี้ราว $1.8–$2.6 พันล้าน พบว่าถูกนำไปเก็บไว้ในกองทุนระหว่างประเทศของดอยช์แบงก์ในประเทศเยอรมนี

## อ้างอิง

หมวดหมู่:ประธานาธิบดีเติร์กเมนิสถาน
หมวดหมู่:ผู้นำสูงสุด
หมวดหมู่:บุคคลจากกึปจัก
อินฟินีตีเจมส์

**อินฟินีตีเจมส์** () (เดิมเรียกว่า **Soul Gems** และต่อมาใช้ชื่อ **Infinity Stones**) เป็นอัญมณี 6 ชิ้นที่ปรากฏในมาร์เวลคอมิกส์ อัญมณีทั้งหก ได้แก่ Mind, Power, Reality, Soul, Space และ Time Gems (ของเล่นรุ่นถัดมาบางรุ่น การข้ามและสื่ออื่น ๆ บางสื่ออาจมีอยู่ 7 ชิ้น) อัญมณีถูกใช้โดยตัวละครต่าง ๆ ในจักรวาลมาร์เวล

อัญมณีเหล่านี้มีบทบาทสำคัญในสามระยะแรกของจักรวาลภาพยนตร์มาร์เวล ซึ่งพวกเขาเรียกว่า Infinity Stones

## อ้างอิง

หมวดหมู่:มาร์เวลคอมิกส์
หมวดหมู่:จักรวาลภาพยนตร์มาร์เวล
ลียูโนร์แห่งโปรตุเกส สมเด็จพระราชินีแห่งเดนมาร์ก

**ลียูโนร์แห่งโปรตุเกส** ( , ; ราวค.ศ. 1211 - 28 สิงหาคม ค.ศ. 1231) เป็นเจ้าหญิงแห่งโปรตุเกส (อินฟันตา; *infanta*) ทรงเป็นพระราชธิดาเพียงพระองค์เดียวในพระเจ้าอาฟงซูที่ 2 แห่งโปรตุเกสกับอูร์รากาแห่งกัสติยา และทรงเป็นสมเด็จพระราชินีแห่งเดนมาร์ก จากการอภิเษกสมรสกับวัลเดมาร์ยุวกษัตริย์ พระราชโอรสในพระเจ้าวัลเดมาร์ที่ 2 แห่งเดนมาร์ก ในปีค.ศ. 1229

บิชอปกันเนอร์แห่งวีบอร์ก เป็นผู้ต้นคิดแผนการอภิเษกสมรส ด้วยสมเด็จน้าหรือพระปิตุจฉาของเจ้าหญิงลียูโนร์แห่งโปรตุเกส คือ บึเร็งการียาแห่งโปรตุเกส สมเด็จพระราชินีแห่งเดนมาร์กและเป็นพระชนนีเลี้ยงในวัลเดมาร์ยุวกษัตริย์ พระราชพิธีจัดที่เมืองรีเปอในวันที่ 24 มิถุนายน ค.ศ. 1229 และในวันถัดมา ยุวพระราชินีลียูโนร์ หรือ เอเลโอนอรา ทรงได้รับศักดินาเกาะฟึนครึ่งหนึ่งบริเวณทางใต้ในฐานะของขวัญวันอภิเษกสมรสจากพระราชสวามี แม้ว่าทรงดำรงเป็นยุวราชินี แต่ก็ทรงเป็นสมเด็จพระราชินีแห่งเดนมาร์กองค์หนึ่งเดียวซึ่งพระปิตุจฉาของพระนางได้สิ้นพระชนม์ไปแล้วแปดปีก่อนหน้านี้ โดยกษัตริย์วัลเดมาร์ที่ 2 ไม่ได้อภิเษกสมรสใหม่

เพียงแค่สองปีถัดมา สมเด็จพระราชินีลียูโนร์ได้สิ้นพระชนม์หลังจากมีพระประสูติกาลในวันที่ 28 สิงหาคม ค.ศ. 1231 สามเดือนถัดมาพระราชสวามีก็สวรรคตจากอุบัติเหตุจากการถูกลูกธนูระหว่างล่าสัตว์

มีการตรวจสอบหลุมฝังพระศพของสมเด็จพระราชินีลียูโนร์ที่วิหารในริงสเต็ด พบว่าโครงกระดูกของพระนางมีร่องรอยของโรคมะเร็งกระดูก ซึ่งอาจเป็นสาเหตุสำคัญให้พระนางสิ้นพระชนม์ บริเวณส่วนพระบาทของพระราชินีลียูโนร์ มีโลงศพทำด้วยสารตะกั่วมีกระดูกของเด็กอายุประมาณ 6 เดือน ซึ่งป่วยหนักและเป็นโรคซครอฟิวเลอร์ตั้งแต่แรกเกิด ดังนั้นพระราชินีอาจมีพระสูติกาลบุตรซึ่งมีพระชนม์ชีพอยู่ได้เพียงหกเดือน

## อ้างอิง

อ
อ
เฟลมทาวเวอส์

**เฟลมทาวเวอส์** (; ) เป็นหมู่ตึกระฟ้าสามอาคารตั้งอยู่ในบากู ประเทศอาเซอร์ไบจาน ตึกที่สูงที่สุดสูง  ตึกที่สร้างเป็นรูปร่างเหมือนเปลวเพลิงนี่เป็นสัญลักษณ์สื่อถึงธาตุไฟ อันสื่อถึงความที่ภูมิภาคนี้เต็มไปด้วยก๊าสธรรมชาติพุ่งพล่านขึ้นมาจากพื้นดิน และหมายถึงไฟในศาสนาโซโรอัสเตอร์ (เช่นเดียวกันกับที่อะเตชกาแห่งบากู และ ยานาร์ดาก) ภายในอาคารประกอบด้วยอะพาร์ตเมนต์ 130 ห้องใน 33 ชั้น, โรงแรมในเครือแฟร์มอนต์ จำนวน 250 ห้อง กับเซอร์วิสด์อะพาร์ตเมนต์จำนวน 61 ห้อง และสำนักงานพื้นที่รวม 33,114 ตารางเมตร ค่าก่อสร้างนั้นประมาณการณ์อยู่ที่ US$350 ล้าน เริ่มสร้างในปี 2007 และเสร็จในปี 2012 โครงการนี้ออกแบบโดยสถาปนิกเอชโอเค และบริหารโดยฮิลล์อินเตอร์เนชันนอล

อาคารทั้งสามประกอบด้วยอาคารทิศใต้, ตะวันออก และ ตะวันตก ฟาซาดทั้งสามอาคารมีติดตั้งไฟแอลอีดีรวม 10,000 ชิ้น สามารถเปิดเพื่อแสดงผลและสีต่าง ๆ ได้รอบอาคาร สนับสนุนโดยโอสรามซับซิดารี ทราซอนเทคโนโลยีส์ และ เวตาสอีเลคทริคไลทิง

## อ้างอิง

หมวดหมู่:สิ่งก่อสร้างในบากู
หมวดหมู่:ตึกระฟ้า
ประเทศเยเมนเหนือ

**ประเทศเยเมนเหนือ** อาจหมายถึง

* ราชอาณาจักรมุตาวัคคิไลต์เยเมน (ค.ศ. 1918–ค.ศ. 1970)
* สาธารณรัฐอาหรับเยเมน (ค.ศ. 1962–1990)
พระราชวังปาการูยุง

**พระราชวังปาการูยุง** (; มีนังกาเบา: ) หรือ **พระราชวังหลวงมีนังกาเบา** () คือ *[[อิซตานา]]* (พระราชวังหลวง) ของอาณาจักรปาการูยุงในอดีต ตั้งอยู่ในตำบลตันจุงเออมัซ ใกล้เมืองบาตูซังการ์ อำเภอตานะฮ์ดาตาร์ จังหวัดสุมาตราตะวันตก ประเทศอินโดนีเซีย สร้างขึ้นตามแบบสถาปัตยกรรมพื้นถิ่นรูมะฮ์กาดังแบบดั้งเดิมของชาวมีนังกาเบา แต่มีองค์ประกอบนอกแบบหลายอย่างรวมถึงโครงสร้างสามชั้นและขนาดที่ใหญ่กว่าเมื่อเทียบกับรูมะฮ์กาดังทั่วไป

## สถาปัตยกรรม
พระราชวังปาการูยุงหลังเดิมสร้างขึ้นจากงานช่างไม้ทั้งหมด อย่างไรก็ตาม พระราชัวงหลังปัจจุบันนี้สร้างขึ้นจากโครงร่างที่เป็นคอนกรีต นอกจากนั้นแล้วก็ประดับประดาด้วยการก่อสร้างโดยใช้วิธีและวัสดุแบบดั้งเดิม ตบแต่งด้วยงานแกะสลักไม้จำนวน 60 ชิ้น ที่แสดงถึงปรัชญาและวัฒนธรรมของมีนังกาเบา 

## ประวัติศาสตร์
พระราชวังหลังเดิมสร้างขึ้นบนเขาบาตูปาตะฮ์ แต่ถูกเผามอดในระหว่างสงครามปาดรีเมื่อปี 1804 หลังสร้างพระราชวังขึ้นใหม่ ก็ถูกไฟเผาทำลายสิ้นอีกครั้งในปี 1966 ในสมัยเอกราช ผู้ว่าการจังหวัดสุมาตราตะวันตก ฮารุน เซิน (Harun Zen) ได้ริเริ่มโครงการก่อสร้างพระราชวังขึ้นใหม่อีกครั้งในปี 1976 เพื่อเชิดชูวัฒนธรรมและความภาคภูมิใจของชาวมีนังกาเบาขึ้นมาใหม่ การก่อสร้างเริ่มต้นขึ้นในปลายปีเดียวกัน

พระราขวังถูกไฟเผาทำลายอีกครั้งในเย็นวันที่ 27 กุมภาพันธ์ 2007 หลังหลังคาของอาคารถูกฟ้าผ่าและเกิดประกายไฟขึ้น โบราณวัตถุล้ำค่าภายในเหลือรอดมาเพียงแค่ 15 เปอร์เซนต์เท่านั้น of the ปัจจุบัน โบราณวัตถุที่เหลือได้ย้ายไปจัดเก็บและจัดแสดงที่ *Balai Benda Purbakala Kabupaten Tanah Datar* (กรมโบราณคดีอำเภอตานะฮ์ดาตาร์) ในขณะที่ *[[pusaka|ปูซากา]]* หรือมรดกที่สืบทอดมาในราชอาณาจักรปาการูยุง นำไปเก็บและจัดแสดงที่พระราชวังซีลินดูอังบูลัน ราว 2 กิโลเมตรจากพระราชวังปาการูยุง อาคารซ่อมแซมแล้วเสร็จในเวลา 6 ปี ด้วยงบประมาณ RP20 พันล้าน (US$1,71 ล้าน) และกลับมาเปิดให้เข้าชมอีกครั้งหลังประธานาธิบดีซูซีโล บัมบัง ยูโธโยโน เดินทางมาเปิดในเดือนตุลาคม 2013

## อ้างอิง

ปาการูยุง
หมวดหมู่:สิ่งก่อสร้างในจังหวัดสุมาตราตะวันตก
พิกมิน (วิดีโอเกม)

***พิกมิน*** () เป็นวิดีโอเกมแนววางแผนการรบเรียลไทม์และแก้ปริศษาในปี 2001 พัฒนาและจัดจำหน่ายโดยนินเท็นโดสำหรับเครื่องเกมคิวบ์ ตัวเกมพัฒนาและผลิตโดยชิเงรุ มิยาโมโตะ และเป็นเกมแรกของชุดเกม *[[พิกมิน]]* เนื้อเรื่องของเกมเล่าเกี่ยวกับนักบินต่างดาวนามกัปตันโอลิมาร์ ผู้ซึ่งตกลงไปบนดาวเคราะห์ลึกลับและต้องใช้สัตว์สายพันธุ์พื้นเมืองที่เรียกว่า "พิกมิน" เพื่อค้นหาชิ้นส่วนที่ขาดหายไปของยานเพื่อหลบหนีภายใน 30 วัน ผู้เล่นต้องควบคุมกัปตันโอลิมาร์และควบคุมพิกมินหลากหลายสายพันธุ์เพื่อสำรวจด่านต่าง ๆ ของเกมเอาชนะอุปสรรคและสิ่งมีชีวิตที่ไม่เป็นมิตรเพื่อค้นหาและกู้คืนชิ้นส่วนยานที่หายไป

ตัวเกมประสบความสำเร็จในเชิงพาณิชย์และมีภาคต่ออีกสามภาคในชุดเกมคือเกม *[[พิกมิน 2]]* (2004) สำหรับเครื่องเกมคิวบ์, *[[พิกมิน 3]]* (2013) สำหรับเครื่องวียู และ *[[เฮย์! พิกมิน]]* (2017) สำหรับเครื่อง 3DS ในปี 2009 (หรือปี 2008 ในญี่ปุ่น) *พิกมิน* ได้วางจำหน่ายอีกครั้งบนเครื่องวี โดยเป็นส่วนหนึ่งของชุด *[[นิวเพลย์คอนโทรล!]]* และในปี 2016 (หรือ 2017 ในญี่ปุ่น) เกม *พิกมิน* เวอร์ชันเครื่องวีได้วางจำหน่ายอีกครั้งบนเครื่องวียู นอกจากนี้ ตัวเกมยังได้ถูกรีมาสเตอร์ความละเอียดสูงสำหรับนินเท็นโด สวิตช์และวางจำหน่ายในปี 2023

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2544
หมวดหมู่:เกมสำหรับเกมคิวบ์
หมวดหมู่:เกมสำหรับนินเท็นโดวี
หมวดหมู่:เกมสำหรับวียู
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่พัฒนาขึ้นในประเทศญี่ปุ่น
แมกซ์เวลล์เทคโนโลยี

**แมกซ์เวลล์เทคโนโลยี** () เป็นบริษัทผู้พัฒนาและผู้ผลิตสัญชาติอเมริกันซึ่งมีสำนักงานใหญ่อยู่ที่ซานดิเอโก รัฐแคลิฟอร์เนีย บริษัทมุ่งเน้นไปที่การพัฒนาและการผลิตผลิตภัณฑ์จัดเก็บพลังงานและการจัดส่งพลังงานสำหรับยานยนต์ การขนส่งหนัก พลังงานหมุนเวียน พลังงานสำรอง การสื่อสารและอุตสาหกรรมไร้สาย และแอพลิเคชันอิเล็กทรอนิกส์สำหรับผู้บริโภค  บริษัทถูกซื้อโดยเทสลาเมื่อวันที่ 15 พฤษภาคม พ.ศ. 2562 และตอนนี้ดำเนินธุรกิจในฐานะบริษัทย่อยของเทสลา 

## อ้างอิง

หมวดหมู่:เทสลา
หมวดหมู่:บริษัทรถยนต์
หมวดหมู่:ตราสินค้ารถยนต์
เทสลาแฟซิลิตีในติลบืร์ค

**เทสลาแฟซิลิตีในทิลเบิร์ก** () เป็นอาคารโรงงานของ Tesla, Inc. ในเขตอุตสาหกรรมของ Vossenberg, ติลบืร์ค ประเทศเนเธอร์แลนด์ ซึ่งมีอยู่หลายแห่ง ในเดือนธันวาคม พ.ศ. 2555 **ศูนย์กระจายสินค้าแห่งยุโรป**ในติลบืร์คได้รับการประกาศโดยทำหน้าที่เป็นสำนักงานใหญ่ด้านชิ้นส่วนและบริการของยุโรป  โรงงานประกอบ Tesla Tilburg จัดการการประกอบรถยนต์ไฟฟ้ารุ่นสุดท้ายของ Tesla Model S / X สำหรับการจัดส่งภายในทวีปยุโรป 

## อ้างอิง

หมวดหมู่:เทสลา
หมวดหมู่:บริษัทรถยนต์
หมวดหมู่:ตราสินค้ารถยนต์
แจ็ก เคอร์บี

**เจคอบ เคิตซ์เบิร์ก** (, ) หรือที่รู้จักกันดีในนามปากกา **แจ็ก เคอร์บี** (; 28 สิงหาคม พ.ศ. 2460 - 6 กุมภาพันธ์ พ.ศ. 2537) เป็นศิลปินนักเขียนและบรรณาธิการหนังสือการ์ตูนชาวอเมริกันซึ่งได้รับการยกย่องอย่างกว้างขวางว่าเป็นหนึ่งในผู้ริเริ่มที่สำคัญของสื่อและเป็นหนึ่งในผู้สร้างที่อุดมสมบูรณ์และมีอิทธิพลมาก เขาเติบโตในนิวยอร์กซิตี้และเรียนรู้การวาดรูปการ์ตูนโดยการติดตามตัวละครจากการ์ตูนแนว comic strips และ editorial cartoons เขาเข้าสู่วงการการ์ตูนที่กำลังเติบโตในช่วงทศวรรษที่ 1930 โดยวาดการ์ตูนหลายเรื่องภายใต้นามปากกาที่แตกต่างกันรวมถึง **แจ็ค เคอร์ติส** ก่อนที่จะลงเอยกับ แจ็ค เคอร์บี้ ใน พ.ศ. 2483 เขาและนักเขียนบรรณาธิการ โจ ไซมอน ได้สร้างตัวละครซูเปอร์ฮีโร่ที่ประสบความสำเร็จอย่างสูงคือ กัปตันอเมริกา ให้กับ Timely Comics ซึ่งเป็นบริษัทตั้งต้นของ Marvel Comics ในช่วงทศวรรษที่ 1940 เคอร์บี้ได้ร่วมงานกับไซมอนเป็นประจำสร้างตัวละครมากมายสำหรับบริษัทนั้นและ National Comics Publications ต่อมากลายเป็นดีซีคอมิกส์

## อ้างอิง

## อ่านเพิ่ม
* 

## แหล่งข้อมูลอื่น

* The Jack Kirby Museum & Research Center
* 
* 
* 
* 
* Jack Kirby  at Mike's Amazing World of Comics
* 
* 
* 

หมวดหมู่:มาร์เวลคอมิกส์
หมวดหมู่:ดีซีคอมิกส์
หมวดหมู่:ทหารชาวอเมริกันในสงครามโลกครั้งที่สอง
ชาวัรมา

**ชาวัรมา** () เป็นอาหารตะวันออกกลางที่มีเนื้อที่ถูกหั่นเป็นชิ้นบาง ๆ ตั้งซ้อนกันเป็นรูปทรงกรวย และย่างบนเครื่องย่างแบบหมุนที่หมุนช้า ๆ ในอดีตใช้เนื้อลูกแกะและเนื้อแกะ ปัจจุบันอาจใช้เนื้อไก่, เนื้อไก่งวง, เนื้อวัว หรือเนื้อลูกวัว ในขณะที่แกนย่างกำลังหมุน จะมีการเฉือนเนื้อชิ้นบางออกมา ชาวัรมาเป็นหนึ่งในอาหารข้างถนนที่โด่งดังที่สุดในโลก โดยเฉพาะในประเทศอียิปต์ ประเทศในแถบลิแวนต์และคาบสมุทรอาหรับ และที่อื่น ๆ

## ศัพทมูลวิทยา
*ชาวัรมา* เป็นคำภาษาอาหรับที่มาจากคำภาษาตุรกีว่า *เชวีร์แม* () แปลว่า "การหมุน" ซึ่งสื่อถึงเครื่องย่างแบบหมุน (rotisserie)

## ดูเพิ่ม
* อาหารอาหรับ
* กาติโรล - เนื้อหรือส่วนผสมอื่นที่ห่อด้วยขนมปังปราฐา
* อาหารลิแวนต์
* อาหารตะวันออกกลาง
* ชีชฏอวูก - ชิชเคบัพที่ใช้เนื้อไก่หั่นเป็นชิ้นเล็ก ๆ

## อ้างอิง

## แหล่งข้อมูลอื่น
* 

หมวดหมู่:กะบาบ
หมวดหมู่:อาหารข้างถนน
หมวดหมู่:แซนด์วิช
หมวดหมู่:อาหารอาหรับ
หมวดหมู่:อาหารตะวันออกกลาง
สถานีโทรทัศน์แห่งชาติชิลี

**สถานีโทรทัศน์แห่งชาติชิลี** () เป็นสถานีโทรทัศน์แห่งชาติของประเทศชิลี ก่อตั้งขึ้นตามคำสั่งของประธานาธิบดีเอดัวร์โด เฟรย์ มอนตัลบา และเริ่มออกอากาศทั่วประเทศเมื่อวันที่ 18 กันยายน พ.ศ. 2512 ตั้งแต่นั้นมา บริษัทได้รับการจัดโครงสร้างใหม่หลายต่อหลายครั้งและพื้นที่การดำเนินงานได้เพิ่มขึ้นในช่วงหลายปีที่ผ่านมากลายเป็นหนึ่งในผู้จัดรายการโทรทัศน์ชั้นนำในประเทศชิลีและทวีปอเมริกาใต้ กฎหมาย 17377 ใน พ.ศ. 2513 กำหนดไว้ว่า สถานีโทรทัศน์แห่งชาติชิลีต้องเป็นบริการสาธารณะที่เป็นอิสระเป็นพหุนิยมและเป็นตัวแทน พันธกิจสาธารณะของสถานีโทรทัศน์แห่งชาติชิลีกำหนดภาระหน้าที่ในการส่งเสริมเอกลักษณ์ทางวัฒนธรรมของชาติคุณค่าของประชาธิปไตย สิทธิมนุษยชน การดูแลสิ่งแวดล้อม และการเคารพความหลากหลาย นอกจากนี้ สถานีโทรทัศน์แห่งชาติชิลียังควบคุมการวางผังรายการของบริการตามเกณฑ์ที่กำหนดโดยสภาโทรทัศน์แห่งชาติ (เซเอเนเตอูเบ)

## สัญลักษน์


File:Logotipo de Televisión Nacional de Chile (1969-1978).svg|18 กันยายน พ.ศ. 2512 – 5 กุมภาพันธ์ พ.ศ. 2521
File:Logotipo de Televisión Nacional de Chile (1978-1984).svg|6 กุมภาพันธ์ พ.ศ. 2521 – 31 มีนาคม พ.ศ. 2527
File:Emblema de Televisión Nacional de Chile (1984-1988).svg|1 เมษายน พ.ศ. 2527 – พ.ศ. 2530 (หลัก), พ.ศ. 2530 - มกราคม พ.ศ. 2531 (รอง)
File:Logotipo de Televisión Nacional de Chile (1988-1990).svg|พ.ศ. 2530 – มกราคม พ.ศ. 2531 (หลัก), มกราคม พ.ศ. 2531 – 10 มีนาคม พ.ศ. 2533
File:Logotipo de Televisión Nacional de Chile (1990).png|11 มีนาคม – 22 พฤศจิกายน พ.ศ. 2533
File:Emblema de Televisión Nacional de Chile (1990-1993).svg|23 พฤศจิกายน พ.ศ. 2533 – 1 มิถุนายน พ.ศ. 2536
File:Emblema de Televisión Nacional de Chile (1993-1996).svg|2 มิถุนายน พ.ศ. 2536 – 31 สิงหาคม พ.ศ. 2539
File:Emblema de Televisión Nacional de Chile (1996-2004).svg|1 กันยายน พ.ศ. 2539 – 3 มกราคม พ.ศ. 2547
File:Logotipo de Televisión Nacional de Chile (2004-2016).svg|4 มกราคม พ.ศ. 2547 – 8 สิงหาคม พ.ศ. 2559
File:Logotipo de Televisión Nacional de Chile (2016-2020).svg|9 สิงหาคม พ.ศ. 2559 – 30 กันยายน พ.ศ. 2563
File:TVN2020.svg|1 ตุลาคม พ.ศ. 2563 – ปัจจุบัน


## อ้างอิง

## แหล่งข้อมูลอื่น

*  

หมวดหมู่:สถานีโทรทัศน์ในประเทศชิลี
หมวดหมู่:ก่อตั้งในปี พ.ศ. 2512
อินนาลิลลาฮิวะอินนาอิลัยฮิรอญิอูน

***อิสติรญาอ์*** (, , ) เป็นชื่อวลีภาษาอาหรับของ ***อินนาลิลลาฮิวะอินนาอิลัยฮิรอญิอูน*** (, , ) พบในอัลกุรอาน บทที่สอง โองการที่ 156 วลีนี้สะท้อนให้เห็นถึงความเชื่อว่าชีวิตและสิ่งที่ดำรงอยู่ทั้งหมดเป็นของอัลลอฮ์ และทุกสิ่งจะกลับคืนสู่พระองค์ในที่สุด และทำหน้าที่เป็นคำเตือนสำหรับมุสลิมให้อดทนและแสวงหาการปลอบโยนในศรัทธาของตนระหว่างการทดสอบตามที่กล่าวไว้ในโองการก่อนหน้า ประโยคนี้มักใช้ในตอนที่มุสลิมได้ข่าวว่าคนหนึ่งเสียชีวิต แต่ก็ใช้ตอบสนองต่อภัยพิบัติทุกรูปแบบเป็นสัญลักษณ์แห่งการยอมรับพระประสงค์ของอัลลอฮ์ และความเชื่อมั่นในภูมิปัญญาของอัลลอฮ์

มีรายงานว่าศาสดามุฮัมมัดกล่าวไว้ว่า เมื่อเกิดภัยพิบัติแก่ผู้ศรัทธาและพวกเขาท่องประโยคนี้ อัลลอฮ์จะประทานสิ่งที่ดีกว่าให้แก่พวกเขาเป็นการตอบแทน

วลีนี้สื่อถึงหลักการดำรงอยู่ของมนุษย์ในทางเทววิทยาที่กว้างกว่าว่าเป็นเพียงสิ่งชั่วคราว และชีวิตหลังความตายเป็นจุดหมายปลายทางสูงสุด วลีที่คล้ายกันยังปรากฏในทานัค คือ "...เพราะเจ้าเป็นผงคลีดิน และเจ้าจะกลับเป็นผงคลีดินดังเดิม" (ปฐมกาล; 3:19)

## ดูเพิ่ม
*ชะฮาดะฮ์
*บัสมะละฮ์
*ตะเอาวุษ
*ลาเฮาละ
*กุนฟะยะกูน

## หมายเหตุ

## อ้างอิง

## อ่านเพิ่ม
*

## แหล่งข้อมูลอื่น

หมวดหมู่:อัลบะเกาะเราะฮ์
หมวดหมู่:การยอมรับความตาย
หมวดหมู่:อวสานวิทยาอิสลาม
หมวดหมู่:ละหมาด
หมวดหมู่:คำศัพท์ศาสนาอิสลาม
หมวดหมู่:ษิกร์
สถานีวิทยุโทรทัศน์แห่งมาเลเซีย

**สถานีวิทยุโทรทัศน์แห่งมาเลเซีย** (Radio Televisyen Malaysia) เป็นสถานีวิทยุโทรทัศน์ในประเทศมาเลเซีย ก่อตั้งเมื่อวันที่ 1 เมษายน ค.ศ. 1946 ในชื่อ เรดิโอมลายา เป็นสถานีแพร่ภาพแรกที่เก่าแก่ที่สุดในประเทศ เมื่อมาเลเซียจัดก่อตั้งขึ้นเมื่อวันที่ 16 กันยายน พ.ศ. 2506 เรดิโอมาลายาได้เปลี่ยนชื่อเป็นเรดิโอมาเลเซียในขณะที่ บริษัท เตเลวิซเยน มาเลเซีย ก่อตั้งขึ้นเมื่อวันที่ 28 ธันวาคมในปีเดียวกัน ในปี พ. ศ. 2512 Radio Malaysia และ Televisyen Malaysia ได้รวมกันเป็นแผนกออกอากาศในปัจจุบัน

## โลโก้

ไฟล์:Radio Malaya.png|31 สิงหาคม พ.ศ. 2500 - 10 ตุลาคม พ.ศ. 2512

ไฟล์:Rtm01.png|11 ตุลาคม พ.ศ. 2512 - 27 ธันวาคม พ.ศ. 2521

ไฟล์:RTM.png|1 สิงหาคม พ.ศ. 2547 - 31 มีนาคม พ.ศ. 2564


## อ้างอิง

## แหล่งข้อมูลอื่น

*  
* RTM's former web address

หมวดหมู่:Publicly funded broadcasters
หมวดหมู่:โทรทัศน์ในประเทศมาเลเซีย
หมวดหมู่:บริษัทด้านสื่อของมาเลเซีย
หมวดหมู่:Multilingual broadcasters
หมวดหมู่:Government-owned companies of Malaysia
มาเลเซีย
หมวดหมู่:Ministry of Communications and Multimedia (Malaysia)
หมวดหมู่:Privately held companies of Malaysia
หมวดหมู่:Radio Televisyen Malaysia
นิโนมิยะ

**นิโนมิยะ** () เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 29,350 คน ความหนาแน่น 3,230 คนต่อตารางกิโลมเตร และมีพื้นที่ทั้งหมด 9.08 ตารางกิโลเมตร

## ภูมิศาสตร์
นิโนมิยะตั้งอยู่ริมชายฝั่งทางตอนกลางค่อนไปทางตะวันตกของจังหวัดคานางาวะ ทิศใต้ติดกับอ่าวซางามิของมหาสมุทรแปซิฟิก 

### เทศบาลข้างเคียง
* โอดาวาระ
* ฮิรัตสึกะ
* โออิโซะ
* นากาอิ

## ประวัติศาสตร์
thumb|left|ศาลเจ้าคาวาวะ
[thumb|right|[โฮกูไซ]]
นิโนมิยะเป็นที่ตั้งของศาลเจ้าคาวาวะ ซึ่งมีศักดิ์สูงเป็นอันดับสองในแคว้นซางามิ ซึ่งมีการกล่าวถึงในบันทึกยุคเฮอัง และอ้างว่าได้รับการสถาปนาโดยจักรพรรดิซูอินิง นิโนมิยะในฐานะที่เป็นชุมชนเล็ก ๆ ริมชายฝั่ง ได้อยู่ภายใต้การควบคุมของตระกูลโฮโจยุคหลังแห่งโอดาวาระในยุคเซ็งโงกุ ในยุคเอโดะ นิโนมิยะเป็นส่วนหนึ่งของแคว้นศักดินาโอโดวาระ

หลังจากการฟื้นฟูเมจิและการจัดตั้งระบบอำเภอในปี 1878 พื้นที่นี้ได้อยู่ภายใต้การควบคุมของอำเภอยูรูงิ () ต่อมาในเดือนเมษายน 1889 หมู่บ้านนิโนมิยะได้รวมเข้ากับหมู่บ้านใกล้เคียง 4 หมู่บ้านเพื่อก่อตั้งหมู่บ้านอาซูมะ และในวันที่ 26 มีนาคม 1896 อำเภอยูรูงิได้กลายเป็นส่วนหนึ่งของอำเภอนากะ หมู่บ้านอาซูมะได้รับการยกฐานะเป็นเมืองเมื่อวันที่ 3 พฤศจิกายน 1935 และเปลี่ยนชื่อเป็นนิโนมิยะ

## เศรษฐกิจ
เศรษฐกิจท้องถิ่นของนิโนมิยะมีพื้นฐานมาจากเกษตรกรรมและการประมงเชิงพาณิชย์เป็นหลัก และเมืองนี้ยังเป็นที่อยู่อาศัยของผู้ทำงานที่ไปกลับเป็นประจำของทั้งโตเกียว โยโกฮามะ และโอดาวาระ

## การขนส่ง
### ทางหลวง
* ทางหลวงแผ่นดินหมายเลข 1 (จากโตเกียว ไปยังโอซากะ)
* ถนนโอดาวาระ-อัตสึงิ (จากฮาโกเนะยูโมโตะ ไปยังทางด่วนโทเมที่อัตสึงิ)

### รถไฟ
*บริษัทรถไฟญี่ปุ่นตะวันออก - สายหลักโทไกโด
**สถานีรถไฟนิโนมิยะ

## สถานที่ท่องเที่ยว
* ศาลเจ้าคาวาวะ
* สวนอาซูมายามะ

## บุคคลที่มีชื่อเสียง
* คิงอิจิ ฮางิโมโตะ () - นักแสดงตลก
* มาซาชิ โฮโซยะ () - นักบาสเกตบอล

## อ้างอิง

## แหล่งข้อมูลอื่น

*เว็บไซต์ทางการ 

หมวดหมู่:เมืองในจังหวัดคานางาวะ
มิสมาร์เวล (ละครชุด)

**มิสมาร์เวล** () เป็นละครชุดทางโทรทัศน์สตรีมมิงสัญชาติอเมริกันเรื่องใหม่ที่สร้างขึ้นสำหรับ Disney+ โดย Bisha K. Ali โดยสร้างจากตัวละครของมาร์เวลคอมิกส์ ชื่อ กมลา ข่าน หรือ มิสมาร์เวล โดยอยู่ใน จักรวาลภาพยนตร์มาร์เวล (MCU) โดยเนื้อเรื่องต่อเนื่องกับแฟรนไชส์ภาพยนตร์ ซีรีส์นี้ผลิตโดยมาร์เวลสตูดิโอส์ โดยมี Ali รับหน้าที่เป็นหัวหน้านักเขียน

ไอมาน เวลลานี แสดงเป็น กมลา ข่าน / มิสมาร์เวล ในซีรีส์เรื่องนี้ได้รับการประกาศว่ามีส่วนร่วมของ Ali ในเดือนสิงหาคม พ.ศ. 2562 ต่อมาในเดือนกันยายน พ.ศ. 2563 Adil El Arbi และ Bilall Fallah, Sharmeen Obaid-Chinoy และ Meera Menon ได้รับการว่าจ้างให้เป็นผู้กำกับซีรีส์ การถ่ายทำเริ่มภายในเดือนพฤศจิกายน พ.ศ. 2563 ถ่ายทำในแอตแลนตา รัฐจอร์เจีย

มิสมาร์เวลจะฉายในวันที่ 8 มิถุนายน พ.ศ. 2565 ซึ่งเป็นส่วนหนึ่งของระยะที่สี่ของ MCU

## อ้างอิง

หมวดหมู่:รายการโทรทัศน์อเมริกัน
หมวดหมู่:จักรวาลภาพยนตร์มาร์เวล
หมวดหมู่:ผลงานต้นฉบับของดิสนีย์+
หมวดหมู่:โทรทัศน์อเมริกันเชื้อสายเอเชีย
หมวดหมู่:รายการโทรทัศน์ที่มีฉากในรัฐนิวเจอร์ซีย์
หมวดหมู่:รายการโทรทัศน์ที่มีฉากในประเทศปากีสถาน
หมวดหมู่:รายการโทรทัศน์เกี่ยวกับวัยรุ่น
หมวดหมู่:ตัวละครชาวอเมริกันเชื้อสายปากีสถาน
หมวดหมู่:ลิตเติลปากีสถาน
หมวดหมู่:มนุษย์กลายพันธุ์ (มาร์เวลคอมิกส์)
หมวดหมู่:ยอดมนุษย์หญิง
หมวดหมู่:ซูเปอร์ฮีโรวัยทีน
หมวดหมู่:ละครโทรทัศน์ที่ถ่ายทำในประเทศไทย
ทรานส์ฟอร์เมอร์ส (ภาพยนตร์ชุด)

***ทรานส์ฟอร์เมอร์ส*** () เป็นภาพยนตร์ชุดแนวโลดโผนและนิยายวิทยาศาสตร์ สร้างจากแฟรนไชส์ ​​''ทรานส์ฟอร์เมอร์ส'' ซึ่งเริ่มต้นในทศวรรษที่ 1980 ไมเคิล เบย์ กำกับภาพยนตร์ห้าเรื่องแรก ได้แก่  *[[มหาวิบัติจักรกลสังหารถล่มจักรวาล]]* (2007), *[[ทรานส์ฟอร์เมอร์ส อภิมหาสงครามแค้น|อภิมหาสงครามแค้น]]* (2009), *[[ทรานส์ฟอร์เมอร์ส 3]]* (2011), *[[ทรานส์ฟอร์เมอร์ส 4: มหาวิบัติยุคสูญพันธุ์|มหาวิบัติยุคสูญพันธุ์]]* (2014) และ *[[ทรานส์ฟอร์เมอร์ส 5 อัศวินรุ่นสุดท้าย|อัศวินรุ่นสุดท้าย]]* (2017) ภาพยนตร์เรื่องที่หก *[[บัมเบิ้ลบี (ภาพยนตร์)|บัมเบิ้ลบี]]* กำกับโดย ทราวิส ไนต์ และอำนวยการสร้างโดย ไมเคิล เบย์ ฉายเมื่อวันที่ 21 ธันวาคม ค.ศ. 2018 ภาพยนตร์เรื่องที่เจ็ด *[[ทรานส์ฟอร์เมอร์ส: กำเนิดจักรกลอสูร]]* กำกับโดย สตีเวน เคเปิล จูเนียร์ และอำนวยการสร้างโดย ไมเคิล เบย์ กำหนดฉายวันที่ 9 มิถุนายน ค.ศ. 2023

ภาพยนตร์ชุดจัดจำหน่ายโดย พาราเมาต์พิกเจอส์และดรีมเวิกส์พิกเจอส์ ภาพยนตร์ชุดได้รับการตอบรับในแง่ลบจนถึงหลากหลาย ยกเว้น *บัมเบิ้ลบี* ที่ได้รับการตอบรับที่ดี ภาพยนตร์ชุดทำเงินมากกว่า 4.8 พันล้านดอลลาร์สหรัฐ ทำให้เป็นภาพยนตร์ชุดที่ทำเงินสูงสุดอันดับที่ 14  โดย *ทรานส์ฟอร์เมอร์ส 3* และ *มหาวิบัติยุคสูญพันธุ์* ทำเงินมากกว่า 1 พันล้านดอลลาร์สหรัฐ

## ภาพยนตร์

## อ้างอิง

หมวดหมู่:ทรานส์ฟอร์เมอร์ส
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย ไมเคิล เบย์
หมวดหมู่:ภาพยนตร์โลดโผน
หมวดหมู่:ภาพยนตร์ไซไฟ
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ที่สร้างจากภาพยนตร์ชุดทางโทรทัศน์
หมวดหมู่:ภาพยนตร์หุ่นยนต์
คริสตัลไวโอเลต

**คริสตัลไวโอเลต** () เป็นสีย้อมในกลุ่มไตรฟีนิลมีเทนที่ใช้ในการย้อมสีเนื้อเยื่อและย้อมสีแบคทีเรียตามการย้อมสีกรัม คริสตัลไวโอเลตมีคุณสมบัติเป็นยาปฏิชีวนะ สารต้านเชื้อรา และสารต้านพยาธิ ในอดีตคริสตัลไวโอเลตเป็นยาทาระงับเชื้อที่สำคัญและยังคงอยู่ในบัญชียาขององค์การอนามัยโลก คริสตัลไวโอเล็ตมีอีกชื่อคือเจนเชียนไวโอเลต (gentian violet) ซึ่งเดิมใช้เรียกสารผสมเมทิลพาราโรซานิลีน แต่ปัจจุบันถือเป็นไวพจน์ของคริสตัลไวโอเลต ชื่อเจนเชียนไวโอเลตมาจากสีของสารที่เหมือนสีดอกเจนเชียน (สกุล *[[Gentiana]]*) แต่ไม่ได้ผลิตจากดอกเจนเชียนหรือไวโอเลต

คริสตัลไวโอเลตถูกสังเคราะห์ครั้งแรกโดยอัลเฟรท เคิร์นในปี ค.ศ. 1883 วิธีดั้งเดิมในการเตรียมคริสตัลไวโอเลตได้จากปฏิกิริยาไดเมทิลอะนิลีนกับฟอสจีนได้มิชเลอส์คีโตน (4,4′-bis(dimethylamino)benzophenone) เป็นสารมัธยันตร์ จากนั้นจะทำปฏิกิริยากับไดเมทิลอะนิลีน ฟอสฟอริลคลอไรด์ และกรดไฮโดรคลอริก นอกจากนี้คริสตัลไวโอเลตยังเตรียมได้จากการควบแน่นของฟอร์มาลดีไฮด์กับไดเมทิลอะนิลีน ได้ลิวโคไดย์ตามสมการ
:CH2O + 3&nbsp;C6H5N(CH3)2 → CH(C6H4N(CH3)2)3 + H2O
หลังจากนั้นลิวโคไดย์ที่ไม่มีสีจะถูกออกซิไดซ์ให้อยู่ในรูปแคทไอออนที่มีสี (ตัวออกซิไดซ์ทั่วไปที่ใช้ในปฏิกิริยานี้คือแมงกานีสไดออกไซด์)
:CH(C6H4N(CH3)2)3 + HCl + 1/2&nbsp;O2 → [C(C6H4N(CH3)2)3]Cl + H2O

คริสตัลไวโอเลตใช้เป็นตัวบ่งชี้พีเอช โดยจะปรากฏเป็นสีเหลืองเมื่อทดสอบด้วยสารละลายที่มี pH −1.0 และเปลี่ยนเป็นสีไวโอเลตเมื่อทดสอบด้วยสารละลายที่มี pH 2.0 คริสตัลไวโอเลตใช้ในการย้อมสีกรัมเพื่อจำแนกแบคทีเรีย วิธีคือใช้คริสตัลไวโอเลตแต้มบนผนังเซลล์แบคทีเรียแล้วย้อมทับด้วยไอโอดีนเพื่อให้สีติดทน ก่อนจะใช้เอทานอลหรือแอซีโทนล้างสีออก หากเป็นแบคทีเรียแกรมลบสีจะละลายออกมาพร้อมกับสารล้างสีเนื่องจากแบคทีเรียสูญเสียเยื่อลิโพพอลิแซกคาไรด์ชั้นนอก ขณะที่สีจะยังคงติดบนแบคทีเรียแกรมบวกเนื่องจากสารทั้งสองจะทำให้แบคทีเรียแกรมบวกสูญเสียน้ำ ทำให้ผนังเซลล์หดตัวขัดขวางการแพร่ออกของสีย้อม จากนั้นจะใช้ซาฟรานินหรือคาร์บอลฟุคซินย้อมทับลงบนแบคทีเรีย โดยแบคทีเรียแกรมลบจะปรากฏเป็นสีชมพู ส่วนแบคทีเรียแกรมบวกจะเป็นสีม่วงเช่นเดิมเนื่องจากมีสีเข้มกว่าสีชมพู นอกเหนือจากใช้ย้อมสีเนื้อเยื่อ คริสตัลไวโอเลตยังใช้ย้อมสีผ้า กระดาษ เป็นส่วนประกอบของหมึกพิมพ์ และหมึกปากกา ในทางนิติวิทยาศาสตร์มีการใช้คริสตัลไวโอเลตในการทำให้ลายนิ้วมือปรากฏชัดขึ้น

คริสตัลไวโอเลตมีฤทธิ์ต้านแบคทีเรีย เชื้อรา และพยาธิ จึงใช้ในการรักษาการติดเชื้อ *[[Candida albicans]]* หรือโรคติดเชื้อที่เกี่ยวข้อง เช่น กลาก โรคน้ำกัดเท้า คริสตัลไวโอเลตยังใช้ในการรักษาโรคพุพองในผู้ป่วยที่แพ้ยาเพนิซิลลิน

## อ้างอิง

## แหล่งข้อมูลอื่น
* 
* 

หมวดหมู่:สีย้อม
หมวดหมู่:ตัวบ่งชี้พีเอช
หมวดหมู่:ยาปฏิชีวนะ
หมวดหมู่:สารต้านเชื้อรา
หมวดหมู่:สารฆ่าเชื้อ
หมวดหมู่:คลอไรด์
หมวดหมู่:อะนิลีน
หมวดหมู่:สารประกอบไดเมทิลอะมิโน
เด็กหญิงอัฟกัน

***เด็กหญิงอัฟกัน*** () เป็นภาพถ่ายบุคคลของชาร์บาต กูลา (, ออกเสียง: ; เกิด ) หรือรู้จักในชื่อ **ชาร์บาต บีบี** (Sharbat Bibi) ถ่ายในปี 1984 โดยช่างภาพข่าว สตีฟ แมคเคอรี ภาพนี้ปรากฏเป็นปกบนฉบับเดือนมิถุนายน 1985 ของนิตยสาร *[[เนชั่นแนล จีโอกราฟิก (นิตยสาร)|เนชั่นแนล จีโอกราฟิก]]* ภาพนี้เป็นของเด็กหญิงตาสีเขียวใต้ผ้าคลุมศีรษะสีแดง กำลังจ้องมาที่กล้องอย่างดุดัน แรกเริ่มไม่ทราบแน่ชัดว่าบุคคลในภาพคือใคร จนกระทั่งในช่วงต้นปี 2002 ที่ซึ่งเธอถูกระบุว่าคือชาร์บาต กูลา ขณะนั้นเธอเป็นเด็กหญิงชาวปาทาน อาศัยอยู่ใกล้กับนาซีร์บากในค่ายผู้ลี้ภัยชาวอัฟกานิสถานในประเทศปากีสถาน ระหว่างที่อัฟกานิสถานถูกสหภาพโซเวียตปกครอง

มีการเชื่อมโยงภาพถ่ายนี้กับ *[[โมนาลิซา]]* ภาพเขียนชื่อดังของเลโอนาร์โด ดา วินชี และได้รับการเรียกขานว่าเป็น "โมนาลิซาโลกที่สามของโลกที่หนึ่ง" (the First World's Third World *Mona Lisa*) ภาพนี้กลายมาเป็นภาพ "สัญลักษณ์" (emblematic) ของ "สตรีผู้ลี้ภัยในค่ายห่างไกลบางค่าย" ผู้ซึ่งควรค่าแก่ความหลงใหลจากผู้ชมภาพชาวตะวันตก นอกจากนี้ภาพนี้ยังกลายเป็นภาพสัญลักษณ์ของประเทศอัฟกานิสถานในสายตาตะวันตก

## อ้างอิง

หมวดหมู่:ประเทศอัฟกานิสถาน
หมวดหมู่:พ.ศ. 2527
หมวดหมู่:ภาพบุคคล
หมวดหมู่:ผู้ลี้ภัย
หมวดหมู่:ภาพถ่าย
หมวดหมู่:บุคคลที่มีความสำคัญในฐานะประเด็นของภาพถ่ายภาพหนึ่ง
โอยาโกดง

**โอยาโกดง** () แปลตรงตัวว่า "ดมบูริพ่อแม่ลูก" คือ *[[ดมบูริ]]* หรือชามข้าวหน้าของญี่ปุ่นที่ประกอบด้วยไข่, ไก่, ต้นหอมซอย (บางครั้งใช้หอมใหญ่) และส่วนประกอบอื่น ๆ นำมาเคี่ยวรวมกันในน้ำซุปและโซยุ ก่อนจะนำมาโปะบนข้าวในชามขนาดใหญ่ ชื่อของโอยาโกดงเป็นอุปไมยของคำว่า "พ่อแม่ลูก" กับ "ไก่ไข่" ซึ่งถูกนำมารวมในอาหารจานเดียวกัน

## ประวัติ
อาหารจานนี้ได้รับการคิดค้นขึ้นในร้านอาหารทามาฮิเดะในโตเกียวเมื่อปี ค.ศ. 1891

## รูปแบบอื่น
มีอาหารญี่ปุ่นอื่น ๆ ที่มีการเล่นคำ "พ่อแม่ลูก" เหมือน *โอยาโกดง* อีก เช่น ทานินดง () ซึ่งแปลตรงตัวว่า "ดมบูริคนแปลกหน้า" นั้นเหมือนกับโอยาโกดง แต่ต่างตรงที่มีการแทนที่เนื้อไก่ด้วยเนื้อวัวหรือเนื้อหมู ส่วนดมบูริลักษณะที่เสิร์ฟแซลมอนและไข่ปลาแซลมอนแบบดิบบนข้าวนั้นเรียกว่า *ซาเกะโอยาโกดง* (; "ดมบูริพ่อแม่ลูกแซลมอน")

File:oyakodon_by_-puamelia-.jpg
File:Oyakodon_002.jpg
File:Oyakodon_set_by_machu_in_Karuizawa,_Nagano.jpg


## ดูเพิ่ม
*กีวดง ข้าวหน้าเนื้อ
*คัตสึดง ข้าวหน้าหมูทอด

## อ้างอิง

* Tsuji, Shizuo (1980). *Japanese Cooking: A Simple Art*. New York: Kodansha International/USA. .

หมวดหมู่:ดมบูริ
หมวดหมู่:อาหารที่มีข้าวและเนื้อไก่
หมวดหมู่:อาหารจากไข่ของญี่ปุ่น
หมวดหมู่:อาหารจากเนื้อไก่ของญี่ปุ่น
โออิโซะ

**โออิโซะ** () เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 32,786 คน ความหนาแน่น 1,910 คนต่อตารางกิโลเมตร และมีพื้นที่ทั้งหมด 17.18 ตารางกิโลเมตร

## ภูมิศาสตร์
thumb|left|โออิโซะลองบีช
โออิโซะตั้งอยู่บนชายฝั่งทางตอนกลางของจังหวัดคานางาวะ ติดกับอ่าวซางามิของมหาสมุทรแปซิฟิก พื้นที่โดยทั่วไปเป็นเนินเขา โดยมีภูเขาโคมะ (สูง 168 เมตร) ทางตะวันตกเฉียงเหนือของใจกลางเมือง เมืองนี้มีภูมิอากาศแบบอบอุ่นชื้นภาคพื้นสมุทร โดยมีฤดูหนาวเป็นระยะเวลาสั้น ๆ และฤดูร้อนที่ชื้น แนวชายฝั่งของโออิโซะเป็นหาดทรายและถือได้ว่าเป็นพื้นที่ทางตะวันตกสุดของพื้นที่โชนัน และโออิโซะยังคงเป็นสถานที่ตากอากาศริมชายหาดและสถานที่พักผ่อนยอดนิยมของคนโตเกียว

### เทศบาลข้างเคียง
* ฮิรัตสึกะ
* นิโนมิยะ

## สัตว์ป่า
เทรูงาซากิในเมืองโออิโซะ เป็นสถานที่ที่นกเปล้าท้องขาวมาดื่มน้ำเค็ม

## สถานที่ท่องเที่ยว
สถานที่ท่องเที่ยวในโออิโซะ เช่น
*ชิงิทัตสึอัง (鴫立庵)

## การขนส่ง
### ทางราง
*บริษัทรถไฟญี่ปุ่นตะวันออก-สายหลักโทไกโด
**

### ทางหลวง
*ทางหลวงแผ่นดินญี่ปุ่นหมายเลข 1
*ทางหลวงแผ่นดินญี่ปุ่นหมายเลข 134
*ถนนโอดาวาระ-อัตสึงิ
*ถนนเลี่ยงเมืองเซโช

## เมืองพี่น้อง
*  - โคโมโระ จังหวัดนางาโนะ ตั้งแต่เดือนกันยายน 1968
*  - ยามางูจิ จังหวัดนางาโนะ ตั้งแต่เดือนเมษายน 1973
*  - ราซีน รัฐวิสคอนซิน สหรัฐ
*  - เดย์ตัน รัฐโอไฮโอ สหรัฐ

## บุคคลที่มีชื่อเสียง
* อาเซ็นโบ โซเอดะ (添田 唖蝉坊) - นักดนตรีและนักเคลื่อนไหวทางการเมือง
* ทัตสึโอะ ซาโต (佐藤 竜雄) - ผู้กำกับ
* เอจิโระ โอซากิ (尾崎 英二郎) - นักแสดงชาย

## อ้างอิง


## แหล่งข้อมูลอื่น

*เว็บไซต์ทางการ (ภาษาญี่ปุ่น)

หมวดหมู่:เมืองในจังหวัดคานางาวะ
แซนตี อาซานูมะ

**แซนตี เอส. อาซานูมะ** (เกิด 11 ธันวาคม ค.ศ. 1961) เป็นอดีตสมาชิกวุฒิสภาปาเลา เขากำเนิดในครอบครัวญี่ปุ่น-ปาเลา หลังจากสำเร็จการศึกษาระดับประถมศึกษาและมัธยมศึกษาในประเทศปาเลา เขาเข้าศึกษาต่อที่มหาวิทยาลัยกอนเซกาในสหรัฐ ระหว่าง ค.ศ. 1980–84 โดยศึกษาด้านเตรียมแพทยศาสตร์ และมีปรัชญาเป็นวิชาโท หลังจากสำเร็จการศึกษาเขากลับมาที่ปาเลาเพื่อช่วยเหลือบิดาในการประกอบธุรกิจ และเริ่มเข้าสู่วงการการเมืองในเวลาหลังจากนั้น โดยการเลือกตั้งทั่วไปใน ค.ศ. 2016 เขาลงสมัครรับเลือกตั้ง แต่ไม่ได้รับเลือกตั้งเป็นสมาชิกวุฒิสภา

## อ้างอิง

หมวดหมู่:นักการเมืองปาเลาเชื้อสายญี่ปุ่น
จูไห่

**จูไห่** (; เยล: *Jyūhói*) เป็นนครระดับจังหวัดตั้งอยู่ริมฝั่งตะวันตกของชะวากทะเลของแม่น้ำเพิร์ล บนชายฝั่งตอนกลางของมณฑลกวางตุ้งตอนใต้ สาธารณรัฐประชาชนจีน อยู่บริเวณมุมตะวันออกเฉียงใต้ของดินดอนสามเหลี่ยมปากแม่น้ำเพิร์ล ความหมายของจูไห่เมื่อแปลตรงตัวคือ "ทะเลไข่มุก" ซึ่งมาจากสถานที่ตั้งของเมืองซึ่งอยู่ติดปากแม่น้ำเพิร์ลไหลลงสู่ทะเลจีนใต้ ทิศตะวันตกของจูไห่ติดกับเจียงเหมิน ทิศเหนือติดกับจงชาน และทิศตะวันออกเฉียงใต้ติดกับมาเก๊า และมีอาณาเขตทางทะเลติดกับเชินเจิ้นและฮ่องกงทางตะวันออกเฉียงเหนืออีกฝั่งของปากแม่น้ำ

จูไห่เป็นหนึ่งในสี่เขตเศรษฐกิจพิเศษในช่วงแรกที่ก่อตั้งขึ้นในปี 1980 และเป็นหนึ่งในสถานที่ท่องเที่ยวชั้นนำของจีนที่เรียกว่า ริเวียร่าของจีน (Chinese Riviera) แม้ว่าเมืองนี้จะตั้งอยู่ในภูมิภาคที่พูดภาษากวางตุ้ง แต่ปัจจุบันประชากรส่วนใหญ่เป็นผู้ที่พูดภาษาจีนกลางที่อพยพมาจากมณฑลทางตอนในของประเทศ

ศูนย์กลางเมืองของจูไห่ ซึ่งตั้งอยู่ทางตะวันออกเฉียงเหนือของเขตการปกครองนครจูไห่ เป็นส่วนหนึ่งของพื้นที่รอบอ่าวกวางตุ้ง-ฮ่องกง-มาเก๊า (Guangdong-Hong Kong-Macau Greater Bay Area) ซึ่งเป็นเขตเมืองที่ใหญ่ที่สุดในโลกด้วยจำนวนผู้อยู่อาศัยกว่า 44,478,513 คน ตามข้อมูลสำมะโนประชากรปี 2010 ซึ่งครอบคลุม เชินเจิ้น ตงกว่าน ฝัวชาน จงชาน มาเก๊า ฮ่องกง ส่วนใหญ่ของกว่างโจว และส่วนเล็ก ๆ ของเจียงเหมินและฮุ่ยโจว

จากรายงานของสถาบันสังคมศาสตร์แห่งสาธารณรัฐประชาชนจีนในปี 2014 ระบุว่าจูไห่เป็นเมืองที่น่าอยู่ที่สุดในประเทศจีน

## ภูมิอากาศ
จูไห่มีสภาพอากาศชื้นแบบกึ่งเขตร้อน ได้รับผลกระทบจากลมมรสุมเอเชียตะวันออก (เขตภูมิอากาศเคิพเพินแบบ Cwa) ซึ่งควบคุมโดยทะเลจีนใต้ โดยมีฤดูร้อนที่ยาวนาน อากาศร้อนและชื้น มีพายุฝนฟ้าคะนองบ่อย และฤดูหนาวที่สั้น อบอุ่นและแห้งแล้ง อุณหภูมิสูงสุดเฉลี่ยในเดือนมกราคมและกรกฎาคมอยู่ที่ 18 และ 32 °C (64 และ 90 °F) ตามลำดับ ไม่มีหิมะและไม่เคยมีการบันทึกน้ำค้างแข็งในบริเวณใจกลางเมือง ในทางกลับกัน คลื่นความร้อนที่มีอุณหภูมิสูงจะไม่ปรากฏขึ้นในขณะที่เคลื่อนเข้าสู่แผ่นดิน จูไห่ได้รับการเสนอชื่อให้เป็นเมืองที่น่าอยู่ที่สุดแห่งหนึ่งของจีน จึงมีโครงการอสังหาริมทรัพย์มากมายที่นี่ ผู้อยู่อาศัยจากแผ่นดินใหญ่ โดยเฉพาะอย่างยิ่งผู้ที่มาจากทางเหนือ จะซื้อบ้านและใช้เวลาช่วงฤดูหนาวในจูไห่

## อ้างอิง

## แหล่งข้อมูลอื่น
* 
* 
* เว็บไซต์ทางการ  (ภาษาจีนและอังกฤษ)
* พื้นที่ใหม่เหิงฉิน. *www.hengqin.gov.cn*.  (ภาษาอังกฤษ ญี่ปุ่น โปรตุเกส และสเปน)


หมวดหมู่:นครในมณฑลกวางตุ้ง
4K

**4K** อาจหมายถึง

* 4000 (ตัวเลข)
* 4 กิบิไบต์ (4 × 1024 ไบต์, ส่วนมากมักเขียนเป็น **4 KiB**)
* ความคมชัดระดับ 4K ในโทรทัศน์ความละเอียดสูงยิ่ง ซึ่งมีความละเอียด 4,000 พิกเซล
บรอมอไทมอลบลู

**บรอมอไทมอลบลู** หรือ **โบรโมไทมอลบลู** () เป็นตัวบ่งชี้พีเอชที่ใช้ในการวัดระดับ pH ของสารที่มีความใกล้เคียงกับความเป็นกลาง (pH 7) และใช้ทั่วไปในการตรวจหากรดคาร์บอนิกในของเหลว บรอมอไทมอลบลูในสถานะของแข็งมีลักษณะเป็นผงผลึกสีชมพู–น้ำตาลอ่อน ไม่มีกลิ่น มีสูตรเคมีคือ C27H28Br2O5S มีความหนาแน่น 1.25 g/cm3 และจุดหลอมเหลวที่ 202 °C

บรอมอไทมอลบลูสามารถสังเคราะห์ได้จากการเติมโบรมีนในไทมอลบลูในสารละลายกรดแกลเชียลแอซีติก บรอมอไทมอลบลูละลายในน้ำ อีเทอร์ และสารละลายเอเควียสของแอลคาไลน์ ละลายได้น้อยในตัวทำละลายไม่มีขั้ว เช่น เบนซีน โทลูอีน ไซลีน และไม่ละลายในปิโตรเลียมอีเทอร์ บรอมอไทมอลบลูมีความไวไฟ 1 ตาม NFPA 704 หรือต้องให้ความร้อนสูงเป็นเวลานานจึงจะลุกติดไฟ และเป็นสารก่อระคายเคือง

บรอมอไทมอลบลูเป็นส่วนประกอบหนึ่งของยูนิเวอร์แซลอินดิเคเตอร์ เมื่ออยู่ในรูปสารละลายเป็นกลางจะมีสีเขียว บรอมอไทมอลบลูปรากฏเป็นสีเหลืองเมื่อทดสอบกับสารละลายที่มี pH 6 และจะเปลี่ยนเป็นสีน้ำเงินเมื่อทดสอบกับสารละลายที่มี pH สูงกว่า 7.6 บรอมอไทมอลบลูใช้ในการศึกษาการสังเคราะห์แสงหรือการหายใจ เพราะจะเปลี่ยนเป็นสีเหลืองเมื่อมีคาร์บอนไดออกไซด์ซึ่งมีฤทธิ์เป็นกรด วิธีทดสอบอย่างง่ายคือหายใจออกในหลอดที่มีสารละลายเป็นกลางของบรอมอไทมอลบลู เมื่อคาร์บอนไดออกไซด์ทำปฏิกิริยากับสารละลายจะก่อให้เกิดกรดคาร์บอนิก และสีของสารละลายจะเปลี่ยนเป็นสีเหลือง

สาเหตุหนึ่งที่ทำให้บรอมอไทมอลบลูเกิดความเปลี่ยนแปลงเป็นสีเหลือง–น้ำเงิน เกิดจากการรับโปรตอนและเสียโปรตอนในโครงสร้าง กล่าวคือเมื่อบรอมอไทมอลบลูทำปฏิกิริยากับกรดจะได้รับโปรตอนเพิ่ม ทำให้มีค่าความดูดกลืนแสงสูงสุดที่ 427 nm จึงปรากฏเป็นสีเหลือง ขณะที่เมื่อทดสอบกับสารละลายเบส บรอมอไทมอลบลูจะเสียโปรตอนทำให้มีค่าดูดกลืนแสงสูงสุดที่ 602 nm และปรากฏเป็นสีน้ำเงิน ส่วนการเปลี่ยนแปลงของสีในช่วง pH 6–7.6 เกิดจากโครงสร้างแบบคอนจูเกตของบรอมอไทมอลบลูที่มีหนึ่งหมู่ดึงอิเล็กตรอน (อะตอมโบรมีน) และสองหมู่ให้อิเล็กตรอน (หมู่แทนที่แอลคิล)

นอกจากใช้เป็นตัวบ่งชี้พีเอช มีการใช้บรอมอไทมอลบลูในการตรวจหาการแตกของถุงน้ำคร่ำก่อนกำหนด โดยน้ำคร่ำจะมีค่า pH มากกว่า 7.2 และจะทำให้บรอมอไทมอลบลูเปลี่ยนเป็นสีน้ำเงิน ขณะที่ค่า pH ทั่วไปในช่องคลอดจะเป็นกรด หากทดสอบด้วยบรอมอไทมอลบลูแล้วเป็นสีน้ำเงินแสดงว่าภายในช่องคลอดอาจมีน้ำคร่ำอยู่ อย่างไรก็ตามการทดสอบด้วยวิธีนี้อาจให้ผลบวกปลอมเนื่องจากอาจเกิดจากภาวะอื่น เช่น มีเลือดหรือน้ำอสุจิในช่องคลอด หรือเกิดโรคช่องคลอดอักเสบจากเชื้อแบคทีเรีย

## อ้างอิง

## แหล่งข้อมูลอื่น
* 
* 

หมวดหมู่:ตัวบ่งชี้พีเอช
หมวดหมู่:สีย้อม
หมวดหมู่:ฟีนอล
หมวดหมู่:โบรโมเอรีน
หมวดหมู่:เบนซอกซาไทโอล
จาปากูรี

**จาปากูรี** หรือ **ชาปากูรี** () รู้จักกันในชื่อภาษาอังกฤษว่า **รัม-ดง** เป็นบะหมี่เกาหลีที่ผสมผสานกันระหว่าง ชาปาเก็ตตี และนอกูรี ซึ่งทั้งสองเป็นบะหมี่กึ่งสำเร็จรูปที่ผลิตโดยน็องชิม ไอรีน เจียง จาก*[[อินไซเดอร์]]* อธิบายว่าเป็น "อาหารที่ทานแล้วมีความสุข" ศาสตราจารย์เจนนิเฟอร์ ช็อง-คิม อาจารย์สาขาเอเชียตะวันออกศึกษา มหาวิทยาลัยแคลิฟอร์เนีย อธิบายต่อจากซาราห์ คัฟลินว่า "เป็นอาหารราคาประหยัด" และคัฟลินเองก็อธิบายว่าเป็น "อาหารเกาหลีที่ไม่เหมือนใคร" ซึ่งทำจากผลิตภัณฑ์อาหารญี่ปุ่นของเกาหลี

ดาร์ซีย์ พาเก็ต ผู้แปลภาพยนตร์เรื่อง *[[ชนชั้นปรสิต]]* แปลอาหารจานนี้ในภาพยนตร์ว่า "รัม-ดง" ซึ่งมาจาก ราเม็ง-อูดง ภาพยนตร์ฉบับภาษาอังกฤษแสดงผลิตภัณฑ์ที่มีป้ายกำกับเป็นภาษาอังกฤษว่า "รัมย็อน" และ "อูดง" เพื่อเน้นให้ผู้พูดภาษาอังกฤษได้รับรู้ถึงวิธีการสร้างชื่อ  พาเก็ตเชื่อว่า คำว่า *รัม-ดง* ไม่เคยมีมาก่อน เนื่องจากไม่พบผลลัพธ์ในกูเกิล ผู้คนเริ่มโพสต์วิดีโอเกี่ยวกับการทำอาหารนี้บนยูทูบหลังจากที่ภาพยนตร์ออกฉาย

## อ้างอิง

## แหล่งข้อมูลอื่น
* 
* 

หมวดหมู่:อาหารเกาหลี
หมวดหมู่:อาหารจากเส้นของเกาหลี
เดเนียลลา อะลอนโซ

**เดเนียลลา อะลอนโซ** ( born September 22, 1978) เป็นนักแสดง, นางแบบแฟชั่นหญิงชาวอเมริกัน เธอมีผลงานเด่นจากการแสดงภาพยนตร์สยองขวัญเรื่อง *[[The Hills Have Eyes 2]]* และ *[[Wrong Turn 2: Dead End]]* ต่อมาเธอได้แสดงนำในละครโทรทัศน์ของ NBC เรื่อง *[[Revolution (TV series)|Revolution]]* ในปี 2012-2013 เรื่อง *[[The Night Shift (TV series)|The Night Shift]]* ในปี 2014 เธอแสดงละครโทรทัศน์ทาง่ช่อง TNT อีกหลายเรื่อง เช่น *[[Animal Kingdom (TV series)|Animal Kingdom]]* ในปี 2019 เธอได้รับบทแสดงนำในละครเรื่อง *[[Dynasty (2017 TV series)|Dynasty]]*

## ผลงานด้านการแสดง

### ภาพยนตร์

### ละครโทรทัศน์

## อ้างอิง

## แหล่งข้อมูลอื่น

* 
* 
* 

หมวดหมู่:นักแสดงหญฺิงชาวอเมริกัน
หมวดหมู่:นักแสดงละครโทรทัศน์หญฺิงชาวอเมริกัน
หมวดหมู่:บุคคลที่ยังมีชีวิตอยู่
แมคกายเวอร์ ยอดคนสมองเพชร

**แมคกายเวอร์ ยอดคนสมองเพชร** () เป็นละครโทรทัศน์แนวแอคชั่น-ผจญภัย สร้างโดย ปีเตอร์ เอ็ม. เลนคอร์ฟ นำแสดงโดย ลูคัส ทิลล์ รับบท อังกัส "แม๊ค" แมคกายเวอร์ ละครเรื่องนี้รีบูตมาจากละครโทรทัศน์ที่ส้างโดยช่อง ABC ชื่อเดียวกัน ออกอากาศครั้งแรกในวันที่ 23 กันยายน 2016 ทางช่อง CBS จนถึงซีซั่น 4 ในปี 8 พฤษภาคม 2020 ในเดือนพฤษภาคม 2020 CBS ได้สร้างซีซั่นที่ 5 ขึ้น โดยออกอากาศครั้งแรกในวันที่ 4 ธันวาคม 2020.

## เนื้อเรื่องย่อ
เรื่องราวของ แองกัส แม็คกายเวอร์ ในวัยชายหนุ่มที่มีอายุอยู่ในช่วง 20 กว่าๆ กับการเรียนรู้ที่จะเป็นสุดยอดสายลับในแบบฉบับของเขา เขาใช้ไหวพริบในการแก้ไขปัญหาต่างๆ ด้วยมีดพับสวิสเพียงเล่มเดียวหรือคลิปกระดาษ ซึ่งมีดพับสวิสก็แปลงเป็นเอกลักษณ์ให้กับซีรี่ส์เรื่องนี้ เมื่อแม็คกายเวอร์ได้ถูกหักหลังโดยแฟนสาวของเขา ทำให้แม็คกายเวอร์ต้องออกตามหาความจริงว่าใครอยู่เบื้องหน้าพร้อมกับปฏิบัติภารกิจช่วยโลกไปพร้อมๆกัน 

## นักแสดง
### นักแสดงนำ
* ลูคัส ทิลล์ รับบท อังกัส "แม๊ค" แม๊คกายเวอร์
* จอร์จ เอียดส์ รับบท แจ๊ค ดาลตัน
* ซานดรีน โฮลท์ รับบท แพททริเซีย ธอร์นตัน
* ทริสตีน เมย์ส รับบท ริลีย์ เดวิส
* จัสติน ไฮร์ส รับบท วิลท์ โบเซอร์
* เมเรดีท เอียตัน รับบท มาทิลดา "แมตตี้" เว็บเบอร์
* อิซาเบล ลูคัส รับบท ซาแมนต้า เคจ
* เลวี ทราน รับบท เดซิรี "เดซี่" งูเยน
* เฮนรี เอียน คูซิค รับบท รัสเซลล์ "รัส/รัสตี้" เทย์เลอร์ 

### นักแสดงสมทบ
* เทรซี่ สปิริดากอส รับบท นิกกี้ คาร์เพนเทอร์
* เอมี แอคเคอร์ รับบท ซาร่าห์ แอดเลอร์
* เดวิด ดัสมัลเชียน รับบท Murdoc 
* เคท บอนด์ รับบท จิลล์ มอร์แกน
* ลอว์เรน เวเลซ รับบท คัสซานดร้า โกลฟเวอร์ (season 2)
* เรจ์น เอ็ดวอร์ดส์ รับบท ลีอันน่า มาร์ติน (seasons 2–3)
* วิลเลียม บัลด์วิน รับบท เอลวูด เดวิดส์ (seasons 2–3)
* เลนส์ กรอส รับบท บิลลี่ คอลต้อน (seasons 1–3)
* เชอรีล ลี ราฟ รับบท มาม่า คอลต้อน (seasons 1–3)
* เอเมอรอน บรู๊ค รับบท ชาร์ลี โรบินสัน (seasons 1–3)
* เทต โดโนเวน รับบท เจมส์ แม๊คกายเวอร์/"โอเวอร์ไซท์" (seasons 2–4)
* ซีบองกิลล์ มลัมโบ รับบท นาช่า (season 3)
* เบรนเดน ไฮนส์ รับบท อีธาน เรนส์ (season 3)
* ลีโอนาร์โด นัม รับบท อูเบรย์ (season 4)
* แอมเบอร์ สกาย นอเยส รับบท สการ์เล็ตต์ (season 4)
* เจรี ไรอัน รับบท เกวนโดลิน "เกว็น" ฮาเยส (season 4)

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น

* 
* 
* 
* 

หมวดหมู่:ละครโทรทัศน์ภาษาอังกฤษ
หมวดหมู่:ละครโทรทัศน์อเมริกัน
หมวดหมู่:ละครโทรทัศน์ทางช่อง CBS
แฟรงกี

**แฟรงกี** หรือ **แฟรงกี้** อาจหมายถึง
* แฟรงกี นักเคิลส์
* แฟร็งกี เดอ โยง
* วีรภัฎ อ่อนสอาด
* แฟรงกี - ตัวละครในการ์ตูนเดอะทอมแอนด์เจอร์รีโชว์ (พ.ศ. 2557)
* แฟรงกี - ตัวละครในการ์ตูนMSI นักสืบวิทย์ปิดคดีหลอน
* แฟรงกี้ - ตัวละครในเรื่องของปลาจอมวุ่นชุลมุนป่วนสมุทร
* แฟรงกี้ (วันพีซ) - ตัวละครในการ์ตูนวันพีซ
* แฟรงกี้ (ล่าขุมทรัพย์สุดขอบฟ้า) - ตัวละครในการ์ตูนล่าขุมทรัพย์สุดขอบฟ้า
* แฟรงกี้ ฟอสเตอร์ - ตัวละครในการ์ตูนฟอสเตอร์ โฮม..บ้านของผองเพื่อนในจินตนาการ
* แฟรงกี้ วัตเตอร์สัน - ตัวละครในการ์ตูนโลกสุดอัศจรรย์ของกัมบอล
* แฟรงกี้เดอะสควีลเลอร์ - ตัวละครในการ์ตูนเดอะซิมป์สันส์
* แฟรงกี้ ดา ฟลี - ตัวละครในทอมกับเจอร์รี่ ตอน ช่วยเพื่อนหาพ่อ
* แฟรงกี้ แฟรงคลิน - ตัวละครในการ์ตูนสปาย × แฟมิลี
* แฟรงกี้ แพมเพิลมูส - ตัวละครในการ์ตูนThe ZhuZhus
* แฟรงกี เรย์ - ตัวละครในมาร์เวลคอมิกส์

## ดูเพิ่ม
* 
* แฟรงก์

หมวดหมู่:ชื่อบุคคล
แฟรงกี
แฟรงกี
แฟรงกี้ (วันพีซ)

**แฟรงกี้** ตัวละครการ์ตูนจากเรื่องวันพีซ ช่างซ่อมประจำเรือของกลุ่มโจรสลัดหมวกฟางลูฟี่

## ประวัติ

## ค่าหัว
* 44,000,000 เบรี 
* 94,000,000 เบรี 
* 394,000,000 เบรี 
*

## พลังและความสามารถ

## ท่าไม้ตาย

หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2547
หมวดหมู่:กลุ่มโจรสลัดหมวกฟาง
หมวดหมู่:ตัวละครมนุษย์เคลื่อนไหว
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครลูกบุญธรรมในอนิเมะและมังงะ
หมวดหมู่:ตัวละครที่เป็นโจรสลัด
หมวดหมู่:ตัวละครที่เป็นไซบอร์ก
หมวดหมู่:ตัวละครที่เป็นศิลปิน
หมวดหมู่:ตัวละครที่เป็นนักล่าเงินรางวัล
หมวดหมู่:ตัวละครที่เป็นนักประดิษฐ์
หมวดหมู่:ตัวละครที่เป็นหุ่นยนต์
หมวดหมู่:ตัวละครที่เป็นนักมวยสากล
หมวดหมู่:ตัวละครที่เป็นช่างไม้
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่ถูกตัดแขนหรือขา
หมวดหมู่:ตัวละครชายในอนิเมะและมังงะ
โดราเอมอนเดอะมูฟวี่: สงครามอวกาศจิ๋วของโนบิตะ 2021

***โดราเอมอนเดอะมูฟวี่: สงครามอวกาศจิ๋วของโนบิตะ 2021*** ( 2021 )  เป็นโดราเอมอนฉบับภาพยนตร์ ลำดับที่ 41 และเป็นภาพยนตร์ที่เป็นการฉลองครบรอบ 15 ปี โดราเอมอนฉบับภาพยนตร์ปี 2005 นับตั้งแต่ ไดโนเสาร์ของโนบิตะ เดอะมูฟวี่ 2006 และเป็นภาพยนตร์เรื่องที่ 2 ของโดราเอมอนฉบับภาพยนตร์ปี 2005 ที่ใช้เลขปีต่อท้ายชื่อภาพยนตร์เพื่อเป็นการบ่งบอกว่าเป็นภาพยนตร์ฉบับรีเมค โดยเรื่องแรกที่ใช้เลขปีต่อท้ายคือ ไดโนเสาร์ของโนบิตะ เดอะมูฟวี่ 2006 

ภาพยนตร์ชุดนี้ถือเป็นการนำ *[[โดราเอมอน ตอน สงครามอวกาศ]]* จากปี 1985 (เมื่อ 37 ปีที่แล้ว) กลับมาสร้างใหม่อีกครั้ง ซึ่งภาพยนตร์ชุดรีเมคได้ห่างหายไปเป็นเวลา 6 ปี นับตั้งแต่ตอน โนบิตะกำเนิดญี่ปุ่น 2016 ออกเข้าฉายในโรงภาพยนตร์ และยังเป็นภาพยนตร์โดราเอมอนเรื่องแรกที่ได้ฉายในระบบเสียง ดอลบี แอทมอส (Dolby Atmos) ในประเทศญี่ปุ่นทั้งหมด 11 โรงภาพยนตร์ใน 10 จังหวัดทั่วประเทศญี่ปุ่น

สืบเนื่องจากเหตุการณ์การระบาดทั่วของโรคติดเชื้อไวรัสโคโรนา 2019 ยังคงรุนแรงอย่างต่อเนื่อง โดยเมื่อวันที่ 29 มกราคม พ.ศ. 2564 มีการประกาศจากทางโตโฮว่ามีความจำเป็นต้องเลื่อนการฉายภาพยนตร์ออกไปอย่างไม่มีกำหนด และเมื่อวันที่ 17 กรกฎาคม พ.ศ. 2564 ได้มีการประกาศจากทางโตโฮว่ากำหนดการฉายใหม่ของภาพยนตร์นี้จะเลื่อนออกไปเป็นช่วงฤดูใบไม้ผลิของปี พ.ศ. 2565 แทนในประเทศญี่ปุ่นเนื่องจากสถานการณ์การแพร่ระบาดของโรคในปัจจุบันยังคงมีความรุนแรงอยู่ โดยปี พ.ศ. 2564 จะถือว่าเป็นครั้งที่ 2 ของโดราเอมอนฉบับภาพยนตร์ที่เป็นปีที่ไม่มีภาพยนตร์โดราเอมอนออกฉายในโรงภาพยนตร์ นับตั้งแต่ครั้งแรกเมื่อปี พ.ศ. 2548 

เมื่อวันที่ 9 พฤศจิกายน พ.ศ. 2564 มีประกาศจากทางโตโฮว่า กำหนดการฉายใหม่ของภาพยนตร์นี้จะเป็นวันที่ 4 มีนาคม พ.ศ. 2565 ในประเทศญี่ปุ่น 

เมื่อวันที่ 10 มิถุนายน พ.ศ. 2565 ทางเมเจอร์ ซีนีเพล็กซ์ได้ประกาศกำหนดออกฉายของภาพยนตร์นี้ในประเทศไทย โดยมีกำหนดฉายในวันที่ 6 ตุลาคม พ.ศ. 2565 ลิขสิทธิ์ภาพยนตร์โดยเอ็ม พิคเจอร์ส 

## นักแสดง

## เพลงประกอบภาพยนตร์
* **เพลงปิด :  Universe** ขับร้องโดยออฟฟิเชียลฮิเกดันดิซึม
* **เพลงแทรก**  **(คำขอบคุณจากหัวใจ)**  ขับร้องโดย Billy Banban

## อ้างอิง

## แหล่งข้อมูลอื่น
*  (ญี่ปุ่น)
* เว็บไซต์ทางการ (เวียดนาม)
* 

หมวดหมู่:โดราเอมอนฉบับภาพยนตร์
หมวดหมู่:ภาพยนตร์ญี่ปุ่นที่ออกฉายในปี พ.ศ. 2565
หมวดหมู่:ภาพยนตร์อนิเมะที่ออกฉายในปี พ.ศ. 2565
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์แอนิเมชันเกี่ยวกับสิ่งมีชีวิตนอกโลก
หมวดหมู่:ภาพยนตร์แอนิเมชันที่มีฉากอยู่บนดาวเคราะห์สมมุติ
พุลดักโบกึมมย็อน

**พุลดักโบกึมมย็อน** () หรือ **ราเม็งรสไก่เผ็ด** เป็นตราสินค้าบะหมี่กึ่งสำเร็จรูป ที่ผลิตโดยซามยังฟูด ในประเทศเกาหลีใต้ ตั้งแต่เดือนเมษายน 2012 บะหมี่ถ้วยใหญ่เปิดตัวครั้งแรกในเดือนมิถุนายน 2012 และถ้วยเล็กในเดือนพฤศจิกายน 2013 ในเดือนมีนาคม ค.ศ. 2014 บริษัทมียอดขายสะสมมากกว่า 100 ล้านชิ้น ในปี 2015 แบรนด์มียอดขายต่อเดือน 6 ​​ถึง 7 พันล้านวอน พุลดักโบกึมมย็อนถือเป็นหนึ่งในบะหมี่ที่มีรสเผ็ดที่สุดในตลาดเกาหลี โดยมีค่าสโกวิลล์ของพริก 4,404 สโกวิลล์ฮีตยูนิต บะหมี่ส่วนเป็นมีซองเครื่องปรุงแบบผง ต่างจากบะหมี่ของซามยังที่มีเครื่องปรุงเป็นซอส ผักอบแห้ง และเมล็ดงา

พุลดักโบกึมมย็อนโด่งดังจากการทำชาเลนจ์ ไฟเออร์นูเดิล ซึ่งเป็นการท้าทายให้ผู้คนถ่ายคลิปตนเองกินพุลดักโบกึมมย็อนให้สำเร็จ ในเดือนพฤศจิกายน 2016 ซามยังฟูดได้รับใบรับรองเครื่องหมายฮาลาลสำหรับ "พุลดักโบกึมมย็อน" จากคณะกรรมการฮาลาลของสหพันธ์มุสลิมเกาหลี

## ความนิยม
ความนิยมของบะหมี่พุ่งสูงขึ้นเมื่อ เดอะไฟเออร์นูเดิลชาเลนจ์ กลายเป็นไวรัลบนยูทูบ ความท้าทายนี้เริ่มต้นครั้งแรกในปี 2014 โดยช่องยูทูบชื่อ "Korean Englishman" ซึ่งจอช แคร์รอตต์ พิธีกรหลักของช่องได้ท้าทายเพื่อน ๆ ในสหราชอาณาจักรเพื่อดูว่าใครสามารถทานบะหมี่ให้เสร็จเร็วที่สุดโดยไม่ต้องดื่มน้ำ หรือเครื่องดื่มเพื่อดับความเผ็ด ความนิยมของวิดีโอทำให้ผู้ใช้ยูทูบคนอื่น ๆ ทั่วโลกต้องเผชิญกับคำท้าทายเดียวกัน และทำให้ความนิยมของบะหมี่เพิ่มขึ้น

## อ้างอิง

หมวดหมู่:ตราสินค้าบะหมี่กึ่งสำเร็จรูป
หมวดหมู่:ตราสินค้าเกาหลีใต้
หมวดหมู่:อาหารจากเส้นของเกาหลี
ทางหลวงแผ่นดินหมายเลข 3475

**ทางหลวงแผ่นดินหมายเลข 3475** (สายทับกฤช - พนมรอก) เป็นทางหลวงแผ่นดินภายในจังหวัดนครสวรรค์ เชื่อมต่อการจราจรระหว่างอำเภอชุมแสง และอำเภอท่าตะโก ให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 25.007 กิโลเมตร

## รายชื่อทางแยก

## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง 
 

 
3475
4-3475
หมวดหมู่:ถนนในจังหวัดนครสวรรค์
คุราปิก้า

**คุราปิก้า** () ตัวละครหลักจากการ์ตูนเรื่องฮันเตอร์ x ฮันเตอร์ สร้างโดยโยชิฮิโระ โทงาชิ

## ประวัติ
เกิดวันที่ 4 เดือนเมษายน อายุ 17 ปี หนึ่งเดียวของชนเผ่าคูลท์ที่เหลือรอดจากเหตุการณ์สังหารหมู่ เผ่าคูลท์มีลักษณะพิเศษคือเมื่อโกรธ ดวงตาจะเปล่งประกายเป็นสีแดงสด หรือที่รู้จักกันในนาม "เนตรสีเพลิง" มีความสวยงามเหมือนเปลวเพลิงกำลังเริงรำ เนื่องจากเป็น 1 ใน 7 สิ่งที่สวยงามที่สุดในโลกจึงเป็นที่ต้องการของนักสะสมมาก คุราปิก้าต้องการแก้แค้นให้พวกพ้องในเผ่าที่ถูกควักดวงตาไป  และสืบรู้ว่าคนร้ายคือ "กองโจรเงามายา" หรืออีกชื่อหนึ่งคือ "แมงมุม" จึงมาสอบฮันเตอร์เพื่อแก้แค้นและค้นหาข่าวสาร อุปนิสัยเอาจริงเอาจัง เยือกเย็นและมีไหวพริบ คุราปิก้าสามารถแปรสภาพออร่าให้เป็นโซ่ และสายพิเศษ คือเมื่อตาเปลี่ยนเป็นสีแดง จะสามารถใช้เน็นทุกสายที่ฝึกมาได้ 100 เปอร์เซ็นต์ เรียกว่า "ห้วงเวลาจักรพรรดิ"

หมวดหมู่:ตัวละครในฮันเตอร์ × ฮันเตอร์
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2541
หมวดหมู่:ตัวละครที่เป็นนักล่า
หมวดหมู่:ตัวละครที่เป็นองครักษ์
หมวดหมู่:ตัวละครที่เป็นแอนโดรจีนัส
หมวดหมู่:ตัวละครที่เป็นผู้รอดชีวิตจากการฆ่าล้างเผ่าพันธุ์
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครในบันเทิงคดีที่สามารถคัดลอกพลังพิเศษ
หมวดหมู่:นักดาบในบันเทิงคดีญี่ปุ่น
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครชายในอนิเมะและมังงะ
ไทยซุปเปอร์โมเดลคอนเทสต์ 2007

**ไทยซุปเปอร์โมเดลคอนเทสต์ 2007** () เป็นการประกวดไทยซูเปอร์โมเดลคอนเทสต์ ครั้งที่ 6 ซึ่งมีการประกวดรอบตัดสินในวันที่ 15 พฤศจิกายน พ.ศ. 2550 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ ปัณฑิตา ภูวิจารย์ เคาว์เวลล์ จากกรุงเทพมหานคร

## ผลการประกวด
### ลำดับ

## รางวัลตำแหน่งพิเศษ

## ผู้เข้าประกวด

: ผู้ได้ตำแหน่ง ไทยซุปเปอร์โมเดลคอนเทสต์

## อ้างอิง

## แหล่งข้อมูลอื่น
* เว็บไซต์หลักของการประกวดไทยซุปเปอร์โมเดลคอนเทสต์ 

2007
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2550
หมวดหมู่:ประเทศไทยในปี พ.ศ. 2550
ซีเอฟเอ็นเอ็ม

**หญิงสวมเสื้อผ้า ชายเปลือยกาย** () เป็นประเภทของงานด้านกามารมณ์ที่มีพื้นฐานมาจากปฏิสัมพันธ์จริงหรือจินตนาการที่ชายจำนวนหนึ่งคนหรือมากกว่านั้นเปลือยกาย ขณะที่หญิงจำนวนหนึ่งคนหรือมากกว่านั้นสวมเสื้อผ้า ในสมัยคลาสสิก การแสดงภาพชายเปลือยกาย (รวมถึงการแสดงอวัยเพศ) ได้รับการยอมรับมากกว่าหญิงเปลือยกาย ต่อมาในสมัยฟื้นฟูศิลปวิทยา มุมมองในประเด็นนี้กลับสลับกัน 

[thumb|ซีเอฟเอ็นเอ็มที่[ประเทศโปแลนด์]]

นักเขียนคตินิยมสิทธิสตรีอย่าง คริสเตียนา โฮฟฟ์ ซอมเมอส์และนาโอมิ วูลฟ์ ได้เขียนเกี่ยวกับประเด็นนี้ว่าเสรีภาพทางเพศของหญิงนำไปสู่การที่หญิงจำนวนมากพลิกบทบาทด้วยการที่พวกเธอมองว่าชายเป็นวัตถุทางเพศ ในลักษณะเดียวกันกับที่พวกเธอวิจารณ์การกระทำของชายต่อหญิง

## ดูเพิ่ม
*บีดีเอสเอ็ม
*การยอมจำนนของชาย
*ซีเอ็มเอ็นเอฟ

## อ้างอิง

หมวดหมู่:รสนิยมทางเพศ
หมวดหมู่:สื่อลามกอนาจาร
ถ้ำเอลโลรา

**เอโลรา** (Ellora; \e-ˈlȯr-ə\) หรือนิยมทับศัพท์อิงชื่อภาษาอังกฤษว่า **เอลโลรา** หรือชื่อในภาษามราฐี **เวรูละ** (มราฐี: वेरूळ; ไอเอเอสที: ) เป็นแหล่งมรดกโลกโดยยูเนสโกตั้งอยู่ที่อำเภอออรังกาบาด รัฐมหาราษฏระ ประเทศอินเดีย เป็นหมู่ศาสนสถานและวิหารเจาะหิน (rock-cut) ที่ใหญ่ที่สุดแห่งหนึ่งของโลก ประกอบด้วยงานศิลปะและโบราณสถานของศาสนาฮินดู, ศาสนาพุทธ และศาสนาไชนะ อายุราวปี 600–1000 ถ้ำหมายเลข 16 ถือเป็นสถาปัตยกรรมเจาะหินก้อนเดี่ยว (single monolithic rock excavation) ที่ใหญ่ที่สุดในโลก ภายในถ้ำหมายเลข 16 คือไกรลาศมนเทียร และราชรถที่สร้างขึ้นเพื่อบูชาพระศิวะ

ปัจจุบันค้นพบถ้ำมากกว่า 100 ถ้ำในหมู่ถ้ำเอโลรา ทั้งหมดสร้างขึ้นโดยการเจาะเข้าไปในหน้าผาหินบะซอลต์ในหมู่เทือกเขาจารนันทรี (Charanandri Hills) ปัจจุบันมีเพียง 34 ถ้ำที่เปิดให้เข้าชมสำหรับสาธารณชน ในจำนวนนี้ประกอบด้วยวิหารในศาสนาพุทธ 12 แห่ง (ถ้ำหมายเลข 1–12), ฮินดู 17 แห่ง (ถ้ำหมายเลข 13–29) และไชนะ 5 แห่ง (ถ้ำหมายเลข 30–34) ภายในแต่ละวิหารเจาะหินเป็นการแสดงถึงศิลปกรรมและความเชื่อที่แพร่หลายในสหัสวรรษที่หนึ่ง และสร้างตามความเชื่อของแต่ละศาสนา การก่อสร้างให้อยู่ใกล้ชิดกันเช่นนี้เป็นการแสดงถึงความกลมเกลียวระหว่างศาสนา หมู๋วิหารทั้งหมดล้วนสร้างขึ้นในจักรวรรดิราษฏรกูฏ (สำหรับวิหารพุทธและฮินดู) และจักรวรรดิยาทวะ (วิหารไชนะ) สนับสนุนการก่อสร้างโดยกษัตริย์ ขุนนาง และผู้ค้าขายที่มั่งคั่งในแต่ละยุคสมัย

## อ้างอิง

หมวดหมู่:แหล่งมรดกโลกในประเทศอินเดีย
หมวดหมู่:ถ้ำในประเทศอินเดีย
หมวดหมู่:ศาสนสถานในรัฐมหาราษฏระ
หมวดหมู่:โบสถ์พราหมณ์ในรัฐมหาราษฏระ
หมวดหมู่:พุทธศาสนสถานในรัฐมหาราษฏระ
หมวดหมู่:ไชนมนเทียรในรัฐมหาราษฏระ